Albina Malerba/La cort dle buate
Artorn

La cort dle buate 
Ant la cort dle buate
adess i ven-o për arciamé
j’ani ‘d toa presensa
quand ‘t im soridìe an silensi
 
ant la cort dle buate
sota la tòpia d’uva mérica
ij seule dël temp
a scapo a la conta dij di:
 
a-i é pì ‘d memòria ant le pere
ant l’èira ‘d tèra batùa
ant ël profum dl’uva ch’anvèira 
che ant le catedraj d’ombra e silensi
 
Profum e èira
a duro dëdlà ‘d noi e a resto
mistà dël temp a ripete
ij gest ferm e le mute paròle
dla memòria ‘d sempe 
Leteratura piemontèisa
Poesìa
Albina Malerba